CELEX: C2007/315/64
Language: lv
Date: 2007-12-22 00:00:00
Title: Lieta T-374/04: Pirmās instances tiesas 2007. gada 7. novembra spriedums — Vācija/Komisija (Vide — Direktīva 2003/87/EK — Siltumnīcas efektu izraisošo gāzu emisijas kvotu tirdzniecības sistēma — Emisijas kvotu valsts sadales plāns Vācijā — Iekārtām piešķirto kvotu skaita ex post pielāgošanas pasākumi — Noraidošs Komisijas lēmums — Vienlīdzīga attieksme — Pienākums norādīt pamatojumu)

22.12.2007   
            
            
               LV
            
            
               Eiropas Savienības Oficiālais Vēstnesis
            
            
               C 315/34
            
         Pirmās instances tiesas 2007. gada 7. novembra spriedums — Vācija/Komisija
   (Lieta T-374/04) (1)
   
   (Vide - Direktīva 2003/87/EK - Siltumnīcas efektu izraisošo gāzu emisijas kvotu tirdzniecības sistēma - Emisijas kvotu valsts sadales plāns Vācijā - Iekārtām piešķirto kvotu skaita ex post pielāgošanas pasākumi - Noraidošs Komisijas lēmums - Vienlīdzīga attieksme - Pienākums norādīt pamatojumu)
   (2007/C 315/64)
   Tiesvedības valoda — vācu
   Lietas dalībnieki
   
      Prasītāja: Vācijas Federatīvā Republika, (pārstāvji — sākotnēji K. D. Kvasovskis [C.-D. Quassowski], A. Tīmane [A. Tiemann] un K. Šulce-Bāra [C. Schulze-Bahr], pēc tam — Šulce-Bāra [Schulze-Bahr] un M. Lumma [M. Lumma], pārstāvji, kuriem palīdz D. Zelners [D. Sellner] un U. Karpenšteins [U. Karpenstein], advokāti)
   
      Atbildētāja: Eiropas Kopienu Komisija (pārstāvis — U. Velkers [U. Wölker], pārstāvis)
   Priekšmets
   Prasība daļēji atcelt Komisijas 2004. gada 7. jūlija Lēmumu K (2004) 2515/2, galīgā redakcija, par siltumnīcas efektu izraisošo gāzu emisijas kvotu valsts sadales plānu, ko Vācijas Federatīvā Republika iesniegusi saskaņā ar Eiropas Parlamenta un Padomes 2003. gada 13. oktobra Direktīvu 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā un groza Padomes Direktīvu 96/61/EK (OV L 275, 32. lpp.), tiktāl, ciktāl Komisija ar šo lēmumu ir noraidījusi noteiktus piešķirto kvotu ex post pielāgošanas pasākumus kā nesaderīgus ar minētās direktīvas III pielikuma 5. un10. kritēriju.
   Rezolutīvā daļa:
   
               1)
            
            
               atcelt 1. pantu Komisijas 2004. gada 7. jūlija Lēmumā K (2004) 2515/2, galīgā redakcija, par siltumnīcas efektu izraisošo gāzu emisijas kvotu valsts sadales plānu, ko Vācijas Federatīvā Republika iesniegusi saskaņā ar Eiropas Parlamenta un Padomes 2003. gada 13. oktobra Direktīvu 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā un groza Padomes Direktīvu 96/61/EK;
            
         
               2)
            
            
               atcelt minētā lēmuma 2. panta a)–c) apakšpunktu tiktāl, ciktāl ar to Vācijas Federatīvajai Republikai, pirmkārt, noteikts atcelt paredzētos ex post pielāgojumu pasākumus un, otrkārt, paziņot Komisijai par minēto atcelšanu;
            
         
               3)
            
            
               Komisija atlīdzina tiesāšanās izdevumus.
            
         
      (1)  OV C 284, 20.11.2004.